דני אורבך

דני אורבך (נולד ב-27 ביולי 1981 בפתח תקווה) הוא היסטוריון צבאי ישראלי ופרופסור חבר באוניברסיטה העברית.

== ביוגרפיה ==
דני אורבך נולד בפתח תקווה וגדל בכפר סבא. למד בתיכון גלילי, ושירת בחיל המודיעין. למד באוניברסיטת תל אביב תואר ראשון בהיסטוריה כללית ולימודי אסיה, היה סטודנט מחקר באוניברסיטת טוקיו, וקיבל את הדוקטורט שלו בהיסטוריה באוניברסיטת הרווארד.<ref name=":0"></ref>

ב-2003 ביקש אורבך משורה של היסטוריונים לערער בפני הוועדה הציבורית לציון חסידי אומות העולם של יד ושם על ההחלטה שלא להעניק את התואר להנס פון דוהנני, שופט גרמני ואחד מאנשיו של אדמירל וילהלם קנריס, ראש האבווהר, מנגנון המודיעין של הוורמאכט, ומראשי ההתנגדות הגרמנית לנאציזם. בעקבות מאמציו של אורבך, שונתה ההחלטה ופון דוהנני קיבל את התואר.

כיום הוא מרצה באוניברסיטה העברית על היסטוריה צבאית בחוג להיסטוריה כללית וכן משמש כיועץ מוסמך ומרצה במדור יפן בלימודי אסיה. ב-5 באפריל 2021 קודם לדרגת פרופסור חבר.<ref></ref>

מרבה להופיע בטלוויזיה כפרשן לענייני צבא, היסטוריה ויפן. כמו כן, אורבך כותב גם באתרים "מידה", "שיחה מקומית", ו"דיומא". מפעיל את הפודקאסט "סוכן משולש", העוסק בתחומי המודיעין והריגול, וכן כותב בלוג ששמו "הינשוף".<ref></ref>

== מחקריו ==
אורבך מתמחה בחקר הפיכות, התנקשויות פוליטיות ואי־ציות צבאי, דינמיקה של פשעי מלחמה, הרפתקנים צבאיים וההיסטוריה של המודיעין<ref name=":0" />.

ספרו הראשון שפורסם ב-2009 הוא The Plots against Hitler, מחקר על רשתות הקשר נגד היטלר בצבא הגרמני. הספר יצא גם במהדורה עברית תחת השם "ואלקירי - ההתנגדות הגרמנית להיטלר" וכן הוצאו מהדורות בצ'כית, איטלקית, ספרדית, קרואטית, רומנית ותאית.

ספרו השני שיצא ב-2016, Curse on this Country: The Rebellious Army of Imperial Japan, הוא מחקר על תרבות אי־הציות בצבא היפני והאופן שבו הובילה את יפן למלחמת העולם השנייה (הספר מבוסס על הדוקטורט של אורבך). הספר תורגם לעברית בהוצאת אוניברסיטת תל אביב בשנת 2019 תחת השם "בוגדים למען המולדת - המורדים הפטריוטים של יפן".

בפברואר 2022 יצא ספרו השלישי, Fugitives: A History of Nazi Mercenaries During the Cold War, על שכירי חרב נאצים שפעלו במהלך המלחמה הקרה.<ref></ref> הספר תורגם לצרפתית, ותורגם גם לעברית תחת השם נמלטים: שכירי חרב נאצים במלחמה הקרה.

== ספרים ==
* ואלקירי - ההתנגדות הגרמנית להיטלר, ראשון לציון: ידיעות ספרים, 2009.
* בוגדים למען המולדת - המורדים הפטריוטים של יפן, תרגמה: אינגה מיכאלי, תל אביב: הוצאת אוניברסיטת תל אביב, 2019.
* נמלטים: שכירי חרב נאצים במלחמה הקרה, תרגם: אמיר צוקרמן, שוהם: כנרת זמורה-ביתן דביר, 2023.

== קישורים חיצוניים ==

* 

* [https://asia.huji.ac.il/people/דני-אורבך?fbclid=IwAR2C79z3pSis-o-CnKLYKFxK-evqUNfd6wg1FeSWLWHGng-O8kEfKgpJ4Qo דף אישי] באתר האוניברסיטה העברית
* הפודקאסט של דני אורבך, [https://dannyorbach.podbean.com/?fbclid=IwAR0cHYAPnyKixpujPE7xfwaffLcld9fLqDDzgToVXnmpM3ihrDYpohtcxww סוכן משולש], על מודיעין וריגול
* [https://huji.academia.edu/DannyOrbach רשימת פרסומיו] של דני אורבך באתר Academia.edu
* 
* 
* 
* [https://www.israelhayom.co.il/magazine/hashavua/article/14703284 "'איפכא מסתברא'? מייחסים לו חשיבות שולית; גם אם אמ"ן יחזור בזמן הוא לא היה חוזה את המתקפה"]
* 

== הערות שוליים ==

2021 06
קטגוריה:בוגרי תיכון גלילי (כפר סבא)
קטגוריה:בוגרי אוניברסיטת תל אביב
קטגוריה:בוגרי אוניברסיטת טוקיו
קטגוריה:בעלי תואר דוקטור מאוניברסיטת הרווארד
קטגוריה:היסטוריונים ישראלים
קטגוריה:סגל האוניברסיטה העברית בירושלים
קטגוריה:סגל האוניברסיטה העברית בירושלים: לימודי אסיה
קטגוריה:סגל האוניברסיטה העברית בירושלים: היסטוריה
קטגוריה:ישראלים שנולדו ב-1981